钦定古今图书集成/明伦汇编/官常典/第127卷 > 曾申
## 钦定古今图书集成/明伦汇编/官常典/第127卷 > 曾申

按《嘉祥县志》：申，元之弟也。尝问于曾子曰：“哭父母有
常声乎？”曰：“中道婴儿失其母焉，何常声之有？”穆公之
母卒，使人问于申曰：“‘如之何’？对曰：‘闻诸申之父曰：‘哭
泣之哀，齐斩之服，𫗴粥之食，自天子达于庶人。布幕，
卫也；縿幕，鲁也。尝谓子思曰：‘屈己以伸道乎？抗志以
贫贱乎’？子思曰：‘道伸吾所愿也。今天下王侯其孰能
哉？与其屈己以富贵，不若抗志以贫贱。屈己则制于
人，抗志则不愧于道’’’。”